text:
फाइनैंस मिनिस्ट्री दिस सँ जारी बयान म' कहल गेल अछि कि सरकार पहिने घोषणा क' चुकल अछि कि कामगार, कारीगर या गृहणी दिस सँ 2.5 लाख टक्का तक केँ राशि बैंक खाता म' जमा करेला पर इनकम टैक्स डिपार्टमेंट पूछताछ नहि करत। एहि बीच रिपोर्ट भेट रहल अछि कि किछ लोग अप्पन काला धन क' नबका टक्का म' बदलबाक लेल दोसर लोग केर बैंक खाता केर इस्तेमाल क' रहल छैथ। बदला म' हुनका टक्का देल जे रहल अछि। ऐना जनधन खाता के जरिया सेहो भ' रहल अछि।
मिनिस्ट्री एहि तरहक गतिविधि क' गलत बतबैत कहने अछि की यदि यदि पता चलल जे जमा धनराशि खाता धारक केँ नहि अछि तेँ इनकम टैक्स कानून के तहत कार्रवाई होयत। काला धन क' मानवता केर खिलाफ अपराध बतबैत कहल गेल अछि कि सभ लोग सरकार केर सहयोग करि। जाधरि जनता सहयोग नहि करत, काला धन क' खत्म करबाक अभियान सफल नहि भ' सकत।


c: text/html

text:
दरभंगा। नेपालक विद्वान डा. उमेश कुमार झा ललन कहला अछि जे भारत नेपाल क संबंध बेटी रोटी क अछि। दूनू देश क बीच राजनीतिक स्थिति जे हुए मुदा सामाजिक आ सांस्कृतिक संबंध मे कोनो अंतर नहि पड़ल अछि। ओ मिथिला संस्कृत स्नातकोत्तर अध्ययन आ शोध संस्थान मे अंतरराष्ट्रीय संबंध क विकास मे बिहार क योगदान विषय पर आयोजित संगोष्ठी क उद्घाटन सत्र मे अंतरराष्ट्रीय संबंध बनेबा मे बिहार क महत्व पर प्रकाश दैत कहला जे एहि ठामक क्रियाकलाप स देश नहि विदेश सेहो लाभान्वित होइत अछि। राजनीति विज्ञान क विद्वान डा. श्रुतिधारी सिंह अपन व्याख्यान मे कहला जे वर्तमान समय मे अंतर्राष्ट्रीय राजनीति मे शांति आ युद्ध क संबंध मे सोच बदलल अछि। एहि मे कोनो न कोनो रूप मे सब राष्ट्र कए आणविक रूप स जुड़ब महत्वपूर्ण कारण अछि। पत्रकार अमलेंदु शेखर पाठक विषय परिवर्तन करैत कहला जे सांस्कृतिक साहित्यिक आ शैक्षणिक क्षेत्र मे उत्कृष्ट क्रियाकलाप क कारण अंतर्राष्ट्रीय संबंध बनेबा मे मिथिलांचल आ बिहार क महत्वपूर्ण स्थान रहल अछि। संगोष्ठी कए डा. श्रीपति त्रिपाठी, डा. सीके तिवारी आदि सेहो संबोधित केलथि।
ज्ञानक केंद्र बनत संस्थान: अखैरी
दरभंगाक प्रमंडलीय आयुक्त गोविंद नारायण अखौरी कहला अछि जे मिथिला शोध संस्थान बहुत जल्द ज्ञानक एकटा महत्वपूर्ण केंद्र बनत। ओ मिथिला संस्कृत स्नातकोत्तर अध्ययन आ शोध संस्थान मे अंतरराष्ट्रीय संबंध क विकास मे बिहार क योगदान विषय पर आयोजित संगोष्ठी क उद्घाटन सत्र कए संबोधित करैत कहला जे इ संस्थान मिथिलांचल क धरोहर अछि। इ साठ साल स काज क रहल अछि मुदा आधारभूत संरचना क अभाव क कारण एकर यथोचित विकास नहि भ सकल अछि। संस्थान मे उपलब्ध बहुमूल्य पांडुलिपि आ पुस्तक क ज्ञान कए आदान-प्रदान करबा लेल आ एहि ठाम एबा लेल जिज्ञासु कए आकर्षित करबा लेल एकर विकास क जरूरत अछि। आयुक्त संस्थान क निदेशक कए एकर विकास लेल एकटा प्रोजेक्ट तैयार करबा लेल कहलथि अछि। ओ कहला जे वर्तमान समय मे राज्य सरकार क ध्यान एहन संस्थान कए विकास दिस अछि। बहुत जल्द इ संस्थान ज्ञान क एकटा मुख्य केंद्र बनत।
maithili news, mithila news, bihar news, latest bihar news, latest mithila news, latest maithili news, maithili newspaper

robotstxt: allowed

filter: keep


text:
सहरसा। 07 जुलाई। समुचित इलाज नहि भेटबाक कारण घायल सिपाही विपिन कुमार के दिल्ली म' मौत भ' गेलनि। भागलपुर जेल सँ सीतामढ़ी कोर्ट जाएत घरी 15 अप्रैल 2017 क' एक दुर्घटना म' एक नक्सली समेत 7 पुलिसकर्मि के मौत भ' गेल छल, जाहिमे बिपिन कुमार यादव बुरी तरहे घायल भ' गेल छलाह। इलाजक दौरान डॉक्टर हुनका एम्स के लेल रेफर क देलनि, मुदा अफसोस कि हुनका नहि बचाओल जे सकल।
विपिन के परिजन सभक आरोप अछि कि दिल्ली म' इलाज के बजाय हुनका अस्पताल सभक चक्कर काटे पड़लैन्ह। हालत बिगड़ैत देख विपिन क' बालाजी एक्शन अस्पताल म' एडमिट कराओल गेल। जाता महज 4 दिनक इलाज म' लाखों टाका खर्च भेल, जखन विपिन के परिवार लग पाई ख़त्म भ' गेल तेँ हुनका सफदरजंग अस्पताल म' एडमिट कराओल गेलनि जाता हुनकर मौत भ' गेलनि।
विपिन कुमार बिहार पुलिस म' कांस्टेबल पद पर तैनात छलाह। हुनकर परिवार के आरोप अछि कि देश के बड़का अस्पताल सभमे एहि जवानक इलाज करबाक बजाए, बेड खाली नहि होयबाक बहाना बता हुनका अस्पताल सभक चक्कर कटाओल गेलनि। 2 जूलाई क' घायल अवस्था म' हुनका दिल्ली आनल गेल छल। परिवार के आरोप अच्छी कि एम्स, जी.बी. पंत, आर.एम.एल म' जेबा पर अलग-अलग बहाना बना हुनका एडमिट नहि काएल गेलनि। अंत म' हुनका बालाजी एक्शन हॉस्पिटल म' एडमिट कराओल गेल।
विपिन के मौतक बाद हुनकर पूरा परिवार के ऊपर दुखक पहाड़ टूईट पड़ल अछि। मृतक कांस्टेबल के चारि गोट बच्चा अछि, 3 बेटी आओर एक बेटा म' हुनकर बरकी बेटी के उम्र 17 बरख अछी। हैरानी आओरशर्मक बात ई अछि कि ड्यूटी पर भेल एक्सिडेंट के इलाज करेबाक लेल कांस्टेबल बिपिन के परिवार क' एहि तरहे अस्पताल सभक धक्का खे पड़लैन्ह आओर आखिर म' हुनकर मौत भ' गेलैन्ह। साफ अछि कि घायल कांस्टेबल के मौतक कारण जतबा एक्सिडेंट अछि, ओतबे बिहार पुलिस आओर दिल्ली के अस्पताल सभक लचर रवैया।


text:
कंबल बांटल गेल
बिहार सहित पूरा उत्तर भारत मे आई-काल्हि ठंड... शीतलहर के कहर मचल अछि. लोक सभ परेशान छथिन्ह. पछुआ हवा एना लगय छै जेना सूई चुभा देने होए. दांत किटकिटा देबय वाला आओर हाड़ कंपा देबय वाला एहि सर्दी मे किछ लोक दानधर्म मे सेहो लागल छथिन्ह. कई ठाम लोक के लेल अलाव... घुर- आगि तापय के व्यवस्था कएल गेल अछि... लोक सभ मे गर्म कपड़ा... कंबल बांटल गेल अछि. एहने एकटा पुण्यक काज पिछला दिन भेल दरभंगा के शीशों गाम मे. एहि ठाम बनि रहल श्री साईंराम बाबा के मंदिर के तरफ सं गरीब लोक मे कंबल बांटल गेल. करीब 90 टा लोक के मंदिर के तरफ सं कंबल देल गेल.
शीशों के एहि मंदिर मे श्री साई बाबा के प्राण-प्रतिष्ठा 20 अप्रैल के होए वाला अछि. एहि दिन दरभंगा राज के काली मंदिर सं शीशों श्रीसाईं बाबा मंदिर तक विशाल कलश शोभा यात्रा निकालल जाएत. दिल्ली के कलाकार सभ एकरे संग श्रीसाईं बाबा के झांकी सेहो निकालताह. श्रीसाईं बाबा के पालकी सेहो निकलत. एकरा लेल अखने सं तैयारी भs रहल अछि. दिल्ली मे रहय वाला श्री आर. एस. कुशवाहा जी सेहो एहि मे जोर-शोर सं लागल छथिन्ह.
अहां सभ सेहो एहि तरहक दान-घर्म के काज कs सकय छी. बस अपन पुरान-धुरान कपड़ा... छोट पड़ि गेल स्वेटर... कोट... पेंट... पायजामा... शर्ट... रजाई... कंबल एहन लोक मे बांटि सकय छी जिनका पास पहिनय...ओढ़य लेल किछ नहि छनि. अहां अपन-अपन पेटी- अलमारी सं एहन कपड़ा निकाल सकय छी जकर इस्तेमाल नहि भ रहल अछि. जकरा अहां आउट डेटेड बता कs नहि पहिनय छी. एहि कपड़ा सं कई लोक के जिनगी बचि सकैत अछि. आ फेर जिनका अहां देबय हुनका सं मन भरि आशीर्वाद... दुआ मिलत अहां के. एहि ठंड मे एहि सं बढ़ि कs पुण्य के काज आओर कि होएत.
हमर ईमेल:-hellomithilaa@gmail.com
Subscribe to: Post Comments (Atom)


text:
भेल इ की सहरसा जिला के पस्तपार गाम के एकटा महिला उषा देवी के पेट में दरद के शिकायत रहे जकरा कारण से ओ चारि दिन से सदर अस्पताल में भरती रहे। एकरा से पहिने ओ रंजेश रंजन के प्रायवेट क्लिनिक पर इलाज करेलक रहे मुदा कोनो सुधर नै भेल। अंत में ओ अस्पताल के रुख करलक, परसु जखन उषा के टांका कटल तखने ओता दू टा तांत्रिक कैलू पासवान आ दधिराम पासवान उषा के परिवार बला से भेट करलक आ ओकरा भरोसा दिलेलक जे हम हिनका ठीक कए देब। फेर की परिवार बला के आँखि चमैक गेल, आ दुनु गोते भीड़ गेल अपन प्रयास में। उषा के जमीन पर सुता देल गेल आ पान, सुपारी, फुल, अक्षत, आ अगरबत्ती से हुनकर भुत उतारे लागल। एकटा कबूतर सेहो मंगाएल गेल। तांत्रिक के कहनाए रहे की हम जेना जेना मंत्र पढ़ब तहिना तहिना कबूतर मरत आ उषा ठीक भए जाएत।
मंत्र शुरू भेल आ संगे लोग के भीड़ सेहो जमा हुए लागल। उषा बेचारी कराहैत रहल आ तांत्रिक मंत्र में व्यस्त मुदा बहुत देर भए गेला के बाद जखन कोनो सुधार नै भेल ते तांत्रिक के परेशानी बढ़य लागल आ मौका देखके भागल ओ झोरा-झपट्टा समेटि के।
मुदा लोग सब सजग रहे ओ तांत्रिक के पकैड़ लेलक आ फेर जमि के कुटम्मस भेल। एता सबसे पैघ गोप ई ये की सदर अस्पताल के परिसर में ई सब लीला भए रहल रहे ओही में अस्पताल प्रशासन किया नै किछु केलक किया ओ मूक दर्शक बनि सबटा खेल देखैत रहल?


text:
भागलपुर। अगर सब किछु ठीक-ठाक रहल त भागलपुर-बांका रेलखंड पर ट्रेन क फेरा बढि़ सकैत अछि। धौनी आ टेकानी स्टेशन पर क्रासिंग बनिकए तैयार भ चुकल अछि। आब मात्र नन इंटर लाकिंग क काज बचल अछि। एकरा लेल मेगा ब्लाक लेबाक तैयारी शुरू करि देल गेल अछि। संगहि बाराहाट आ बांका स्टेशन पर एकटा आओर अतिरिक्त लाइन क निर्माण काज लगभग पूरा करि लेल गेल अछि। ज्ञात हुए जे भागलपुर स बाराहाट स्टेशन क बीच क्रासिंग स्टेशन नहि छल। एहि कारण रेल परिचालन मे भारी परेशानी भ रहल छल। बाराहाट आ बांका स्टेशन पर मात्र दूटा लाइन छल। एहि ठाम एकटा आओर अतिरिक्त लाइन बिछा देल गेल अछि। बाराहाट स ट्रेन क खुलबाक बाद भागलपुर पहुंचलाक पर दोसर ट्रेन कए भागलपुर स बांका या मंदारहिल स्टेशन क लेल विदा कैल जाइत अछि। एकर अलावा टेकानी स्टेशन क नव भवन आ दूटा अतिरिक्त लाइन बिछेबाक काज सेहो लगभग पूरा करि लेल गेल अछि। एकटा मेन लाइन क अलावा दूटा लूप लाइन बनल अछि। मालदा रेल मंडल अन्तर्गत एहि ठाम पहिल बेर 60 किलो वजन क रेल पटरी बिछाउल गेल अछि। एहि स पहिने 52 किलो वजन क रेल पटरी बिछाउल जा रहल छल। धौनी स्टेशन क भवन निर्माण काज सेहो करीब-करीब पूरा करि लेल गेल अछि। एहि ठाम सेहो एकटा मेन लाइन क संग दूटा लूप लाइन बिछाउल गेल अछि।
मुख्य पृष्ठ समाचार भागलपुर-बांका रेलखंड पर बढि़ सकैत अछि ट्रेन फेरा


text:
MSU द्वारा दर्ज कराओल गेल शिकायत मे कहल गेल अछि कि बेनीपट्टी प्रखण्ड के धकजरी गाम लग कचरी चौक पुल जेकि 1987 के बाढ़िमे बही गेल छल। लगभग 29 बरख बितलाक बादो ओहि पुलक निर्माण एखन धरी नहि भेल अछि। जाहि कारण से हजारो लोग एहि सँ प्रभावित भ' रहल अछि।
पिछला बरखक सितम्बर माहमे अखबार सभमे खबैर छपल छल कि उक्त कचहरी चौक पुलाक लेल 2.5 कड़ोद टाटाक राशि के स्वीकृति भेटल संगहि टेंडर केर प्रक्रिया चैल रहल अछि। मुदा, पिछला माह 19 फरवरी के मिडिया श्रोत से जानकारी भेटल कि उक्त पल लेल एखन धरी कुनु तरहक स्वीकृति नहि भेटल अछि।
कार्यपालक अभियंता रामदयाल पासवान कहला कि स्वीकृति नहि भेटल अछि, मुदा विभाग के जानकारी भेजल गेल अछि। फेर कैल्ह 2 मार्च के अखबार मे छपल कि उक्त पुला लेल 2 कड़ोर टाकाक स्वीकृति भेटल अछि, जाहिक पृष्टि स्थानीय विधायक भावना झा कएलिन्ह अछि। जाहिसे आमजन असमंजस मे अछि। आमजन केर कहब छैन्ह कि जखन पुलक स्वीकृति नहि भेटबाक बात कार्यपालक अभियंता रामदयाल पासवान कहलनि अछि। ऐहिक बावजूद स्थानीय विधायक द्वारा पुक के स्वीकृतिक खबैर अखबार मे छपल अछि।
अखबार मे उक्त पुलक लेल एक बेर 2.5 कड़ोर तेँ एक बेर 2 कड़ोर टाका स्वीकृति बताओल गेल अछि, जहिसे अनिश्चितता आलम बनल अछि। एहीसे आमजन के ई प्रतीत भ' रहल छैन्ह कि स्थानीय विधायक भावना झा समस्या केर निदान कम अखबार बाजी बेसी क' रहल अछि।


text:
रामखेतारी वाली :- आबौथ आबौथ फटकी फूजले छैइक ! आबौथ बैसौथ इ तऽ कहियो अयबो नहि करैत छथि !
लालकाकी :- कि आयब घरे आँगन संऽ पलखति नहि भेटैत अछि ! सबहक निमेरा करैत -करैत समय कोना बीत जाइत अछि से बूझबो नहि करैत छियैक !
परंच आब तऽ पूतहु सब भेलनि तखन एतेक लटाहरम किआक छैन्ह ? आब तऽ बैस कऽ खयती - पीती की सब दिन - - - - ? रामखेतारी वाली बाजल !
कि लाल काकी धूर जाउ पूतहु सब - - - ! जेठकी तऽ काजूल अछि मूदा ओ ईस्कूल चलि जायत अछि आ थाकल - मारल अबैत अछि तांय ओकरा नहि करऽ दैइत छियै ! आ छोटकी पाय वला निचहा खंदानक बेटी छियहि ओकरा बड़की संऽ बरका ऐन लागल छैइक कहैत छैइक जखन जेठकी किछ नहि करैत छहि तखन हम किआ करब ओकर तीनाटा धियो - पूता खाय छय हमर सैंयो परदेशे रहय अछि !
परच कनियाँ अहाँ'क बड्ड नाउ सुनलहु अछि ! सगर गांउ मे अहाँ चर्चा'क विषय बनल छी जे रामखेतारी वाली साउस - ससुर'क बड्ड सेवा करैत अछि !
हँऽ काकी आब बूढ़ - सूढ़ पाकल आम जकाँ भेलखिन हम सब सेवा नहि करबैन तखन के करतनि ?
रामखेतारी वाली प्रत्युत्तर मे बजली !
ताहि पर लालकाकी चट संऽ यऽई कनियाँ हमरा जूनि पढ़ाउ , आब हमरा ५२ बर्ख एहि गाम मे बसना भऽ गेल सब कैंऽ चिन्ह कऽ बैसल छी बिनु स्वार्थे कियो ककरहु एक लोटा पानि तक तऽ देबे नहि करैत छैइक आ सेवा - - ? अहाँ ककरा दैन'क पैर केलहु नाय - - , हमरहि संगे अथि क बैसलहु कि ना - - - - ?
( लाल काकी'क इ तुक्का बड्ड सटीक प्रहार भेलय )
तहि पर रामखेतारी वाली इ जखन बुझिते छथिन तखन हिनका संऽ कोन लाथ मुदा कतहु बजयथिन नहि , जे बेटा - पुतहु बेसी सेवा करतैन तकरा २ कट्ठा घरारी आ ५ कट्ठा खेत बेसी लिख देथिन !
बेस आब बजलहु ने असली गप ! लाल काकी इ कहि विदाह भेली संवाद बटवाक लेल - - - - - !
वी०सी०झा"बमबम"
कैथिनियाँ


text:
पटना। 18 जुलाई। भ्रष्टाचारक मामला म' फसल उपमुख्यमंत्री तेजस्वी प्रसाद यादव केर इस्तीफा ल'क' बिहार म' सत्ताधारी महागठबंधन म' जन्मल विवाद ख़त्म होयबाक नाम नहि ल' रहल अछि। जदयू के विधायक श्याम बहादुर सिंह गठबंधन म' मचल घमासान क' आओर हवा देलनि।
श्याम बहादुर कहलनि कि जदयू क' आब गठबंधन तोएड़ देबाक चाही। पटना म' पत्रकार सभसँ चर्चा करैत श्याम बहादुर कहलनि कि भ्रष्टाचार मामला म' फसल तेजस्वी यादव क' तुरंत इस्तीफा द' देबाक चाही। यदि ओ इस्तीफा नहि दैत छथि तेँ हुनका बर्खास्त क' देबाक चाही आओर गठबंधन तोएड़ देबाक चाही। सीवान जिलाक बड़हरिया क्षेत्र सँ विधायक श्याम बहादुर कहलनि कि तेजस्वी यादव के इस्तीफा देबा सँ यदि सरकार गिरती अछि तेँ चुनाव होएबाक चाही वा भाजपा संग सरकार बनेबाक चाही।
राजद के महागठबंधनक विषय म' पुछला पर ओ कहलनि कि हमर बस चले तँ हम आइये ठबंधन तोएड़ दी। ओ स्वीकार केलनि कि राजद संग काज करबा म' सभकियो असहज छथि। भाजपा संग सरकार छल तखन सभ किछु ठीक छल। भाजपा संग एतेक दबाव म' सरकार काज नहि करैत छल।


text:
उपन्यास कोनो गद्य साहित्य रूपी व्यष्टिक आत्मा मानल जाइत अछि। मैथिली साहित्यमे लगभग सए वर्ख पूर्व धरि उपन्यास विधाक रचना लगभग शून्य छल। एे कारण ओइ अवधि धरि मैथिलीकेँ पूर्ण साहित्यिक भाषा नै मानल जाइत छल। जनसीदन जी एे भाषा साहित्यक पहिल मान्य उपन्यासकार छथि। हिनक पाँच गोट उपन्यासक पश्चात् एखन धरि देसिल वयनामे साहित्यक समग्र विधाक चित्रण करैत बहुत रास उपन्यास पाठक धरि पहुँचल अछि। परंच एे साहित्यक संग सभसँ पैघ बिडम्वना रहल जे पछातिक समाज जकरा सामाजिक शब्दमे दलित कहल जाइत अछि, ओकर महिमामंडनक गप्प तँ दूर प्राय: एे साहित्यमे अकस्मात् अवांछित अभ्यागत्तक रूपमे क्षणप्रभा जकाँ कतौ-कतौ चर्चित अछि। दलित वर्ग तँ सामाजिक, सांस्कृतिक आ शैक्षणिक रूपेँ सम्पूर्ण आर्यावर्त्तमे पिछड़ल छथि मुदा मिथिला-मैथिलीमे हिनक स्थानक विवेचन हिनका सबहक जाति जकाँ अछोप अछि। एकर प्रमुख कारण मिथिलामे धर्मसुधार आन्दोलन, विधवा विवाहक सकारात्मक दृष्टकोण प्राय: मृतप्राय रहि गेल। दार्शनिक उदयानाचार्य, भारती-मंडन, आयाचीक एे भूमिपर सनातन संस्कृतिक पुनरूद्वार तँ भेल मुदा एे पुनरूद्वारपर आडंवर धर्मी व्यवस्थाक अमरतत्ती मूल संस्कृतिक बिम्बकेँ सुखा देलक। समाजक साम्यवादी सोच भगजोगिनी बनि सवर्ण-दलितक मध्य भिन्न सामाजिक दशाक मध्य मात्र टिमटिमाइत रहल। एे कारण सम्यक दृष्टिकोण रहितहुँ मैथिली भाषाक स्थापित रचनाकारक लेखनी व्यथित आ शोषित दलितक मर्मस्पर्शी जीवन गाथाकेँ प्रकाशित नै कऽ सकल। कथा-कविता आ गल्पमे तँ दलितक चित्रण भेटैत अिछ मुदा उपन्यासमे अत्यल्प। अपन व्यथाक विवेचन दलित वर्गक साहित्यकार सेहो नै कऽ सकलाह, किएक तँ हिनक संख्या एखन धरि नगन्य अछि। संभवत: दलित रचनाकारक उपन्यास अपन वयनामे मैथिलीकेँ एखन धरि नै भेटलनि।
सभसँ जनप्रिय उपन्यासकार हरिमोहन झाक साहित्यमे दलित वर्ग अनुपस्थित जकाँ छथि। यात्रीक बलचनमा ओना एे वर्ग दिस संकेत करैत अछि ओहिना जेना ललितक पृथ्वीपूत्र, धूमकेतुक मोड़ पर आ रमानंद रेणुक दूध-फूल। यात्रीक पारो आ नवतुरिया विषएक चयनक कारण दलित वर्ग दिस धियान नै दऽ सकल। धीरेश्वर झा ‘धीरेन्द्र’क ‘कादो ओ कोयला’ छोट लोकक विरनीक कथा कहैत अछि तँ हुनकर ‘ठुमकि बहू कमला’मे दलित वर्गक संघर्षक कथा ठीठर आ रामकिसुनक माध्यमसँ कहल गेल अछि। मणिपद्ममक उपन्यासक राजा सहलेस दलित दुसाधक नायक सहलेसक कथा कहैत अछि तँ ‘लोरिक विजय’ उपन्यासक नायक तँ यादव छथि मुदा हुनका मित्र वर्गमे बंठा चमार, वारू पासवान, राजल धोबी, ई सभ दलित वर्गक छथि- लोरिकक किछु विरोधी सेहो दलित वर्गक शासक छथि- मोचलि- गजभीमलि, हरवा आदि बंठाक संहार परिस्थितिवश करैत छथि आ तइसँ लोरिक विजयमे दलित कथाक ढेर रास प्रसंग आएल अछि। नैका बनिजारामे सेहो नैकाक पत्नी फुलेश्वरीकेँ किनवाक वर्णन अछि। हुनकर फुटपाथ भिखमंगा सबहक कथा कहैत अछि तँ लिलीरेक पटाक्षेप भूमिहीनक नक्सलवाड़ी आन्दोलनक कथा कहैत अछि।
आधुनिक कालक प्रसिद्ध उपन्यासकार विद्यानाथ झा ‘विदित’जी एे विषएपर अपन लेखनीकेँ कोशीक भदैया धार जकाँ झमाड़ि कऽ प्रयोग कएलनि। ओना तँ विदित जी एखन धरि आठ-नौ गोट उपन्यासक रचना कएलनि अछि, परंच हिनक तीन गोट उपन्यासमे दलितक दशाक चित्रण मैथिली साहित्यक लेल अपूर्व निधि मानल जा सकैछ। हिनक विप्लवी बेसराक कथामे आदिवासीक कथा धौना, टेकू सुफल, बांसुरी, मोहरीलाल, गौरी, मारसक संग सफलता पूर्वक कहल गेल अछि। ‘कौसिलिया’ उपन्यासमे तँ फुलिया चमैनक पात्रताक चित्रण अनुपमेय अछि। विदित जीक तेसर उपन्यास ‘मानव कल्प’मे मिथिला, अंग आ झारखंडक ऑचरमे बसल लगभग सम्पूर्ण दलित समाजक विवेचन कएल गेल।
ओना तँ श्रीमती शेफालिका वर्मा जी मानव धर्मी रचनाकार छथि। हिनक समग्र साहित्यिक कृतिमे ‘जाति’ शब्द भूमंडलीकृत अछि। ‘नाग फांस’ उपन्यासमे जातिवादी व्यवस्थासँ शेफालिका जी बचबाक प्रयास कएलनि, परंच एे उपन्यासक एकटा पात्र आकाशक पत्नी तरंगक प्रकृतिसँ बुझना जाइत अछि, जे ओ दलित छथि।
कहबाक लेल तँ सभ साहित्यकार अपनाकेँ साम्यवादी कहैत छथि मुदा साम्यवादी जीवन शैलीक जौं चर्च कएल जाए तँ संभवत: मैथिलीक सर्वकालीन साहित्यमे ध्रुवताराक स्थान श्री जगदीश प्रसाद मंडल जीकेँ भेटबाक चाही। हिनक सभ उपन्यास (मौलाइल गाछक फूल, जिनगीक जीत, जीवन-मरण, जीवन-संघर्ष, उत्थान-पतन)मे दलितक चित्रण अनायास भेटि जाइत अछि। लिखबाक शैली ओ बिम्बक चयन ततेक पारदर्शी जे सवर्ण- दलितक मध्य कोनो खाधि नै। सम्पूर्ण समाजमे सकारात्मक तारतम्य स्थापित करबाक जगदीश जीक स्वप्न मात्र उपन्यासमे नै रहत, एेसँ मिथिलाक समाजिक परिस्थितिमे भविष्यमे ‘सर्वे भवन्तु सुखिन:....। सिद्धान्तक स्थापना अवश्य हएत। हिनक अविरल मर्मस्पर्शी आ प्रयोगधर्मी कृति ‘मौलाइल गाछक फूल’मे दलित समाजक महादलित मुसहर जातिक रोगही, बेंगवा, कबुतरीक मनोदशा आ नित्यकर्मसँ समाजमे शांतिक ज्योति जगएबाक कल्पना अनमोल अछि। दड़िभंगाक प्लेटफार्मपर सँ भंगी डोमक मानवीय भावनाक मारीचिका एकठॉ भक्क दऽ उगि जाइत अछि। भजुआ, झोलिया आ कुसेसरी सभ सेहो डोम जातिक छथि जिनकर सहायता सम्यक सोचबला ब्राह्मण रमाकान्त जी करैत छथि। एे कृतिक सभसँ अजगुत पात्र छथि रमाकान्त जी। हिनक छोट पुत्र कालक डाँगसँ अधमरू वनिता सुजाता जे धोविन छथि तिनकासँ विवाह कऽ लैत छथि। विवाहे टा नै विवाहसँ शिक्षा ग्रहन करबाक लेल प्रेरणा आ अर्थ सेहो सुजाताकेँ भेटलनि जइसँ ओ डाॅ. सुजाता बनि गेली। गाममे रहनिहार आ अपन मातृभूमिक प्रति असीम श्रद्धा रखनिहार रमाकान्त बाबूकेँ अपन पुत्र महेन्द्रक एे निर्णएसँ कोनो पीड़ा नै भेलनि। हिनक सम्पूर्ण परिवार एे निर्णएकेँ सहृदए स्वीकार कऽ लेलकनि।
जगदीश बाबूक दोसर उपन्यास ‘जीवन-मरण’मे हेलन-गुदरी डोम दम्पतिक चर्च कएल गेल अछि। जीबछ, छीतन, रंगलाल चमार जातिसँ सम्बन्ध रखैत छथि। जिनगीक जीत उपन्यासमे पलहनिक नेपथ्यक पात्रता दर्शित अछि।
गजेन्द्र ठाकुरक ‘सहस्त्रबाढ़नि’मे दम्माक जड़ी एकटा आदिवासी द्वारा आनव आ िकछु वर्ख बाद ओ जड़ी जंगलमे नै भेटब वोन कम होएवा दिस संकेत करैत अछि तँ हुनकर ‘सहस्त्रशीर्षा’ मिथिलाक लगभग सभ दलित जातिक विष्तृत विवेचना करैत अछि। तीनटा घरक रहलोपर धोविया टोली एकटा टोल बनि गेल अछि। झंझारपुर धरि मारवाड़ीक कपड़ा एतए साफ कएल जाइत अछि। महिसवार ब्रह्मण सभ जे बरियातीमे बेलवटम झाड़ि कऽ सीटि-सीटि कऽ निकलैत छथि से कोनो अपन कपड़ा पहिरि कऽ। बैह मंगनिया कपड़ा, महगौआ मारवाड़ी सभक। मारवाड़ी सभक ई कपड़ा रजक भाय दू दिन लेल भाड़ापर हिनका सभकेँ दैत छथिन्ह। कोरैल बुधन आ डोमी साफी, धोवि। डोमी साफी आब डोमी दास छथि, कारण कबीरपंथी जोतै छथि। फेर एकटा आर टोल, चमरटोली अछि। चमार- मुखदेब राम आ कपिलदेव राम। पहिने गामसँ बाहर रहए, बसबिट्टीक बाद। मुदा आब तँ सभ बाॅस काटि कऽ उपटाए देने अछि आ लोकक वसोबास बढ़ैत-बढ़ैत एे चमरटोली धरि आबि गेल अछि। घरहट आ ईंटा-पजेबा सभ अगल-बगलमे खसिते रहैत अछि। ढोलहो देबासँ लऽ कऽ सिंगा बजेबा धरिमे हिनकर सबहक सहयोग अपेक्षित। गाए-माल मरलाक बाद जा धरि ई सभ उठा कऽ नै लऽ जाइत छथि लोकक घरमे छुतका लागले रहैत अछि। भोला पासवान आ मुकेश पासवान, दुसाध। गेना हजारीक निचुलका खाड़ीक संबंधी। वएह गेना हजारी जे कुशेश्वर स्थानमे एकटा कुशपर गाए द्वरा आबि कऽ दूध दैत देखने रहथि तँ ओइ स्थानकेँ कोड़ए लगलाह, महादेव नीचाँ होइत गेलाह, सीतापुत्र कुश द्वारा स्थापित ई महादेव गेना हजारीक ताकल।
मुकेश पासवानक बेटी मालती बैंक अधिकारी छथिन्ह आ जमाए मथुरानंद डी.पी.एस. स्कूलक प्रचार्य छथि, वसंत-कुंज लग फार्म हाउसमे रहै जाइ छथि। भोला पासवान आ मुकेश पासवान गामेमे रहै जाइ छथि।
१९६७ई.क अकालमे जखन सभटा पोखरि, गड़खै सुखा गेल मुदा डकही पोखरि नै सुखाएल प्रधानमंत्री आएल रहथि तँ हुनका देखेने रहन्हि सभ जे कोना एतए सँ बिसॉढ़ कोड़ि कऽ मुसहर सभ खाइत छथि। चर्मकार मुखदेव रामक बेटा उमेश सेहो ओइ मुक्ताकाश सैलूनक बगलमे अपन असला-खसला खसा लेने अछि, रहैए मुदा किशनगढ़मे। चप्पल, जुताक मरो-म्मतिक अलावे तालाक डुप्लीकेट चाभी बनेबाक हुनर सेहो सीख लेने अछि। कुंजी अछि तँ ओकर डुप्लीकेट पंद्रह टाकामे। कुंजी हेरा गेल अछि तँ तकर डुप्लीकेट सए टाकामे। आ जे घर लऽ जएवन्हि तँ तकर फीस दू सए टाका अतिरिक्त। मुसहर बिचकुन सदायक बेटा रघुवीर ड्राइवरी सीख लेने अछि। वसंत कुंजक एकटा व्यवसायीक ओइठाम ड्राइवरी करैए आ रहैत अछि किसनगढ़मे। डोमटोलीक बौधा मल्लिक बेटा श्रीमंत सेक्टरक मेन्टेन्सक ठेका लेने छथि। हुनका लग दू सए गोटे छन्हि जे सभ क्वार्टरक कूड़ा सभ दिन भोरमे उठेवाक संग रोड आ पार्किगक भोरे-भोर सफाइ करै छथि। एेमे सँ किछु गोटे विशेष कऽ नेपालक भोरे-भोर लोकक शीसा महिनवारी दू सए टाकामे पोछै छथि आ अखबारक हॉकर बनल छथि। रहै छथि किशनगढ़मे मुदा अपन मकानमे- मुसहर बिचकुन सदाय।
दलित संस्कृतिक प्रति उदासीनताक मुख्य कारण अछि समाजमे पसरल छूति व्यवस्था। ओना तँ एे प्रकारक अवस्था प्राय: सम्पूर्ण आर्यावर्त्तमे रहल अछि, परंच आन ठामक जनभाषासँ दोसर धर्मक लोकक हृदेगत स्पर्शक कारण दलित संस्कारक चित्रण आन भाषामे मैथिलीसँ बेसी भेटैत अछि। मिथिलामे तँ इस्लाम धर्मी छथि, परंच मातृभाषा मैथिली रहलाक वादो हुनका सबहक मध्य साहित्यक सृजनशीलता उदासीन रहल। एकरा मैथिलीक दुर्भाग्य मानल जा सकैत अछि जे एखन धरि एे भाषामे दलित वर्गसँ उपजल साहित्यकार उपन्यास नै लिख सकलनि। प्राय: यएह स्थिति इस्लाम धर्मी साहित्यकारक संग सेहो अछि। फजलुर रहमान हासमी, मंजर सुलेमान सन साहित्यकार तँ मैथिलीकेँ आत्मसात कएलनि परंच उपन्यासकार नै बनि सकलाहेँ। ई लिखबाक तात्पर्य जे इस्लाममे जातिवादी व्यवस्था सनातन सांस्कृतिक अपेक्षाकृत न्यून अछि।
दलित वर्गक संख्या मिथिलामे लगभग आठ आना अछि, संपूर्ण समाजक मातृभाषा मैथिली मुदा शिक्षा-चेतनाक अभावक कारण एे वर्गमे मैथिली साहित्यक प्रति सृजनात्मक दृष्टिकोण नै पनपि सकल। आगॉक जातिमे सम्यक् िवचारक अभाव रहल अछि, किछु साहित्यकार एे परिधिसँ तँ बाहर छथि परंच वर्गक बीचक खाधि लक्ष्मण रेखा बनि हुनको सभमे जनभाषा वाचकक प्रति सिनेह नै आबए देलक। संभवत: मैथिली आर्यभाषा समूहक पहिल जनभाषा थिक जकरापर जातिवादी कलंक लागल अछि। संस्कृतक संग यएह विडंवना रहल परंच ओ कहिओ जनभाषा नै रहल। जखन कि मैथिली वर्तमान कालमे सवर्णसँ बेसी दलित-पछातिक मातृभाषा अछि। पलायन तँ सभ जाति समूहमे भऽ रहल अछि परंच मजदूरी केनिहार दलित प्रवासमे सेहो मैथिलीकेँ आत्मसात कएने छथि। एकर विपरीत मिथिलामे रहनिहार सवर्ण परिवारक आधुनिक पिरहीक नेना वर्गमे मातृभाषाक स्थान हिन्दी लऽ रहल अछि। ‘ज्योतिक-कोखि अन्हार’ जकाँ मातृभाषाक वास्तविक संरक्षकक विवेचन एे साहित्यक उन्नयनक नै कऽ रहल छथि। उतर विहारक बेस रास स्थानमे पसरल मैथिली तँ कखनो-कखनो मात्र मधुबनी दड़िभंगाक मातृभाषा प्रमाणित कएल जाइत अछि।
रचनाकारक दृष्टिकोण रचनामे किछु आर आ वास्तविक जीवनमे किछु आर रहल। साम्यवादी व्यवस्थापर सियाहीक प्रयोग केनिहार उपन्यासकारमे वास्तविकता जौं रूढ़िवादी रहत तँ सम्यक समाजक कल्पनो करब असंभव। व्यथा वएह बूझि सकैत अछि जकरामे जीवन्त अविरल हृदए हो वा स्वयं व्यथित हुअए।
निष्कर्षत: आशक संग-संग विश्वास अछि जे वर्तमान युगक साहित्यकार समाजक कात लागल वर्गक प्रति सिनेही बनि मैथिली साहित्यकेँ गरिमामयी बनाबथु। पूर्वाग्रहकेँ अनुगृहीत करबाक पश्चात एहेन कल्पना-वास्तविक भऽ सकैत अछि। जौं अपमानित अछोपकेँ सम्मानित कएल जाए तँ मिथिला पुनि ओइ मिथिलामे परिणत भऽ सकैत अछि जतए राजा जनक परिवार, समाज आ राज्यहितमे धर्मक पालनक हेतु राजासँ हरबाह बनि गेलनि।


text:
ई घटना सहरसा के कहरा ब्लॉक रोड स्थित बीएससी इंटरनेशनल स्कूल के अछि। बताओल जे रहल अछि कि सहरसा के कहरा ब्लॉक रोड स्थित बीएससी इंटरनेशनल स्कूल के मास्टर बंटी द्वारा कक्षा एक म' पढ़ाई क' रहल छात्र रिषभ केर बेरहमी सँ पिटाई कायल गेल अछि। पिटाई स' छात्र रिषभ के दाहिना हाथ, बांह आओर कमर के निचला हिस्सा म' जख्म केर निशान अछि। छात्र रिषभ क' ईलाजक लेल सदर अस्पताल म' भर्ती कराओल गेल अछि।
बीएससी इंटरनेशनल स्कूल के कक्षा एक के छात्र रिषभ के मास्टर द्वारा बेरहमी स' पिटाई करबा स' नाराज पिता मणिकांत सिंह सहरसा के नगर थाना म' मास्टर केर खिलाफ मामला दर्ज करेना छथि। पिता मणिकांत सिंह कहलनि कि ई कताकेँ इंसाफ थीक, कि छोटा छिन्न बच्चा यदि गलती कर' त' ओकर एहि तरहे बेरहमी सँ पिटाई कायल जाय। यदि बच्चा - बच्चा म' कुनु बात ल'क' विवाद सेहो भेल त' हुनका समझा बुझा शांत कराओल जे सकैत अछि। आगा ओ कहलनि कि शिक्षा केर मंदिर म' बच्चा क' शिक्षित होयबाक लेल भेजल जायत अछि नहि की पीट-पीट क' लहूलुहान करबाक लेल।
डीएसपी मुख्यालय गणपति ठाकुर कहलनि कि प्राथमिकी दर्ज क' लेल गेल अछि। बच्चा क' पिटल गेल अछि। पुलिस रिषभ के सदर अस्पताल म' ईलाज करा देना अछि। गणपति ठाकुर कहलनि कि स्कूल प्रबंधन केर खिलाफ जे भी उचित कानूनी कार्रवाई होयत कायल जायत।


text:
बिहारक चुनाव जँ जँ लग आयल जा रहल अछि सरगर्मी बढी रहल अछि ......कथिक सरगर्मी से तs हम आ समूचा देशक लोक बूझि रहल छथि. नेतागण आरोप प्रत्यारोप एक दोसर पर तेना लगा रहल छथि जेना आशीर्वाद हो . लेखा जोखा भs रहल अछि मुदा अपन कार्यक नहि....दोसर नेता की नहि केलाह ताहि केर . जनता केर बुझाबय के प्रयास में कोनो तरहक कोताही कियैक छोड़ताह . सूतल नेता सब जागि गेलाह अछि . अपन भरि कार्यकाल मद में मस्त छलथि, बटोरय सs फुर्सत कहाँ छलैन्ह जे ओ सब जनताक सुख दुःख के विषय में सोचितथि.
आब जाहि पर नोन मिरचाई छिरकने छलाह ताहि लहरिकेर कम करबाक प्रयास केनाई तs उचिते. जाहि प्रमंडल केर नाम मात्र उगाही करबाक प्रयोजन के लेल भेल होयतैंह ताहि ठाम जा अपन उपस्थिति दर्ज तs करबे करताह..... आ.. वाह रे जनता.
आजु कतहु हम पढ़य छलहुँ जे कोनो कांग्रेसी नेताक बयान छलैन्ह "नितीश जी मैथिली विरोधी छथि .......चुनाव लग आबि देखि नितीश जी के मैथिली आ विद्यापति याद आबि गेलैन्ह. यदि ई नहि तs मैथिली के सिलेबस सs कियैक हटेलाह". हम ओहि नेता सँ सहमति छी..... नितीश जी मैथिली विरोधी छथि ......ओ मात्र चुनाव लग देखि इ सब देखेबाक लेल कs रहल छथि ........जनता केर अपना पक्ष में करबाक लेल कs रहल छथि. मुदा ओ कांग्रेसी नेता की इ बिसरि गेलाह जे आजु मैथिली भाषाक इ दशा ख़ास कs बिहार में कियैक छैक ? काग्रेसी नेता के जँ मैथिली सँ प्रेम रहितियेंह तs आजु मैथिली बिहारक द्वितीय भाषा रहितियैक . मुदा ओहि समय में मुख्यमंत्री जी वोट लेल मैथिली केर बलि देने छलाह आ आजु नितीश जी के वोटक लेल मैथिली आ विद्यापति के याद आबि गेलैन्ह तs एहि में कोन पैघ गप्प भs गेलैक.
मैथिली आ विद्यापति जहिना नितीश जी के लेल हथियार छैन्ह तहिना ओहि समय में पदासीन मुख्यमंत्री जी के लेल छलैन्ह आ जे मंत्री आजु नितीश जी पर आरोप लगा रहल छथि हुनको लेल . सब अपन अपन स्वार्थ मात्र के लेल . चाहे ओ नितीश जी होइथ वा कोनो आओर नेता ........चाहे ओ हुनका मैथिली सs प्रेम होउक वा नहि होउक ताहि सs की .
मुदा इ सोचनीय विषय अवशय अछि जे लुप्त भेल जारहल एहि समृद्ध भाषा केर कोना बचायल जाय? जाहि भाषा आ विद्वानक प्रतिष्ठा सौंसे अछि जाहि भाषाक अपन व्याकरण अछि अपन इतिहास अछि ओकरा कोना बचायल जाय ? की हमारा लोकनिक कोनो कर्त्तव्य नहि.......मात्र नेता के कोसैत रहि आ हाथ पर हाथ धरि बैसल रहि ?
लुप्त कहला पर किछु लोक केर आपत्ति होयतैंह ......इ हम जानैत छी ....मुदा हमारा हिसाबे मैथिली लुप्त प्राय जेना छैक. कियैक नहि ओकरा अष्ठम सूची में स्थान भेट गेल हो .


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Friday, April 30, 2010
'विदेह' ५६ म अंक १५ अप्रैल २०१० (वर्ष ३ मास २८ अंक ५६) Part IV
Input:(कोष्ठकमे देवनागरी, मिथिलाक्षर किंवा फोनेटिक-रोमनमे टाइप करू।Input in Devanagari, Mithilakshara orPhonetic-Roman.)
Output:(परिणाम देवनागरी, मिथिलाक्षर आ फोनेटिक-रोमन/रोमनमे।Result in Devanagari, Mithilakshara and Phonetic-Roman/ Roman.)
इंग्लिश-मैथिली-कोष/मैथिली-इंग्लिश-कोषप्रोजेक्टकेँआगू बढ़ाऊ, अपन सुझाव आ योगदानई-मेल द्वाराggajendra@videha.comपर पठाऊ।
विदेहक मैथिली-अंग्रेजी आ अंग्रेजी मैथिली कोष(इंटरनेटपर पहिल बेर सर्च-डिक्शनरी)एम.एस. एस.क्यू.एल. सर्वर आधारित -Based on ms-sql server Maithili-English and English-Maithili Dictionary.
मैथिलीमे भाषा सम्पादन पाठ्यक्रम
नीचाँक सूचीमे देल विकल्पमेसँ लैंगुएज एडीटर द्वारा कोन रूप चुनल जएबाक चाही:
फेर ज्ञ अछि ज् आ ञ क संयुक्त मुदा गलत उच्चारण होइत अछि- ग्य। ओहिना क्ष अछि क् आ ष क संयुक्त मुदा उच्चारण होइत अछि छ। फेर श् आ र क संयुक्त अछि श्र ( जेना श्रमिक) आ स् आ र क संयुक्त अछि स्र (जेना मिस्र)। त्र भेल त+र ।
उच्चारणक ऑडियो फाइल विदेह आर्काइव http://www.videha.co.in/ पर उपलब्ध अछि। फेर केँ / सँ / पर पूर्व अक्षरसँ सटा कऽ लिखू मुदा तँ/ के/ कऽ हटा कऽ। एहिमे सँ मे पहिल सटा कऽ लिखू आ बादबला हटा कऽ। अंकक बाद टा लिखू सटा कऽ मुदा अन्य ठाम टा लिखू हटा कऽ– जेना छहटा मुदा सभ टा। फेर ६अ म सातम लिखू- छठम सातम नहि। घरबलामे बला मुदा घरवालीमे वाली प्रयुक्त करू।
रहए- रहै मुदा सकैए- सकै-ए
मुदा कखनो काल रहए आ रहै मे अर्थ भिन्नता सेहो, जेना
से कम्मो जगहमे पार्किंग करबाक अभ्यास रहै ओकरा।
पुछलापर पता लागल जे ढुनढुन नाम्ना ई ड्राइवर कनाट प्लेसक पार्किंगमे काज करैत रहए।
चन्द्रबिन्दु आ अनुस्वार- अनुस्वारमे कंठ धरिक प्रयोग होइत अछि मुदा चन्द्रबिन्दुमे नहि। चन्द्रबिन्दुमे कनेक एकारक सेहो उच्चारण होइत अछि- जेना रामसँ- राम सऽरामकेँ- राम कऽ राम के
केँ जेना रामकेँ भेल हिन्दीक को (राम को)- राम को= रामकेँ
क जेना रामक भेल हिन्दीक का ( राम का) राम का= रामक
कऽ जेना जा कऽ भेल हिन्दीक कर ( जा कर) जा कर= जा कऽ
सँ भेल हिन्दीक से (राम से) राम से= रामसँ
सऽ तऽ त केर एहि सभक प्रयोग अवांछित।
के दोसर अर्थेँ प्रयुक्त भऽ सकैए- जेना के कहलक।
नञि, नहि, नै, नइ, नँइ, नइँ एहि सभक उच्चारण- नै
त्त्व क बदलामे त्व जेना महत्वपूर्ण (महत्त्वपूर्ण नहि) जतए अर्थ बदलि जाए ओतहि मात्र तीन अक्षरक संयुक्ताक्षरक प्रयोग उचित। सम्पति- उच्चारण स म्प इ त (सम्पत्ति नहि- कारण सही उच्चारण आसानीसँ सम्भव नहि)। मुदा सर्वोत्तम (सर्वोतम नहि)।
राष्ट्रिय (राष्ट्रीय नहि)
सकैए/ सकै (अर्थ परिवर्तन)
पोछैले/
पोछैए/ पोछए/ (अर्थ परिवर्तन)
पोछए/ पोछै
ओ लोकनि ( हटा कऽ, ओ मे बिकारी नहि)
ओइ/ ओहि
ओहिले/ ओहि लेल
जएबेँ/ बैसबेँ
पँचभइयाँ
देखियौक (देखिऔक बहि- तहिना अ मे ह्रस्व आ दीर्घक मात्राक प्रयोग अनुचित)
जकाँ/ जेकाँ
तँइ/ तैँ
होएत/ हएत
नञि/ नहि/ नँइ/ नइँ
सौँसे
बड़/ बड़ी (झोराओल)
गाए (गाइ नहि)
रहलेँ/ पहिरतैँ
हमहीं/ अहीं
सब - सभ
सबहक - सभहक
धरि - तक
गप- बात
बूझब - समझब
बुझलहुँ - समझलहुँ
हमरा आर - हम सभ
आकि- आ कि
सकैछ/ करैछ (गद्यमे प्रयोगक आवश्यकता नहि)
मे केँ सँ पर (शब्दसँ सटा कऽ) तँ कऽ धऽ दऽ (शब्दसँ हटा कऽ) मुदा दूटा वा बेशी विभक्ति संग रहलापर पहिल विभक्ति टाकेँ सटाऊ।
एकटा दूटा (मुदा कैक टा)
बिकारीक प्रयोग शब्दक अन्तमे, बीचमे अनावश्यक रूपेँ नहि।आकारान्त आ अन्तमे अ क बाद बिकारीक प्रयोग नहि (जेना दिअ, आ )
अपोस्ट्रोफीक प्रयोग बिकारीक बदलामे करब अनुचित आ मात्र फॉन्टक तकनीकी न्यूनताक परिचाएक)- ओना बिकारीक संस्कृत रूप ऽ अवग्रह कहल जाइत अछि आ वर्तनी आ उच्चारण दुनू ठाम एकर लोप रहैत अछि/ रहि सकैत अछि (उच्चारणमे लोप रहिते अछि)। मुदा अपोस्ट्रोफी सेहो अंग्रेजीमे पसेसिव केसमे होइत अछि आ फ्रेंचमे शब्दमे जतए एकर प्रयोग होइत अछि जेना raison d’etre एत्स्हो एकर उच्चारण रैजौन डेटर होइत अछि, माने अपोस्ट्रॉफी अवकाश नहि दैत अछि वरन जोड़ैत अछि, से एकर प्रयोग बिकारीक बदला देनाइ तकनीकी रूपेँ सेहो अनुचित)।
अइमे, एहिमे
जइमे, जाहिमे
एखन/ अखन/ अइखन
केँ (के नहि) मे (अनुस्वार रहित)
भऽ
मे
दऽ
तँ (तऽ त नहि)
सँ ( सऽ स नहि)
गाछ तर
गाछ लग
साँझ खन
जो (जो go, करै जो do)
३.नेपालआभारतक मैथिली भाषा-वैज्ञानिक लोकनि द्वारा बनाओल मानक शैली
1.नेपालक मैथिली भाषा वैज्ञानिक लोकनि द्वारा बनाओल मानकउच्चारण आ लेखन शैली
(भाषाशास्त्री डा. रामावतार यादवक धारणाकेँ पूर्ण रूपसँ सङ्ग लऽ निर्धारित)
मैथिलीमे उच्चारण तथा लेखन
१.पञ्चमाक्षर आ अनुस्वार: पञ्चमाक्षरान्तर्गत ङ, ञ, ण, न एवं म अबैत अछि। संस्कृत भाषाक अनुसार शब्दक अन्तमे जाहि वर्गक अक्षर रहैत अछि ओही वर्गक पञ्चमाक्षर अबैत अछि। जेना-
अङ्क (क वर्गक रहबाक कारणे अन्तमे ङ् आएल अछि।)
पञ्च (च वर्गक रहबाक कारणे अन्तमे ञ् आएल अछि।)
खण्ड (ट वर्गक रहबाक कारणे अन्तमे ण् आएल अछि।)
सन्धि (त वर्गक रहबाक कारणे अन्तमे न् आएल अछि।)
खम्भ (प वर्गक रहबाक कारणे अन्तमे म् आएल अछि।)
उपर्युक्त बात मैथिलीमे कम देखल जाइत अछि। पञ्चमाक्षरक बदलामे अधिकांश जगहपर अनुस्वारक प्रयोग देखल जाइछ। जेना- अंक, पंच, खंड, संधि, खंभ आदि। व्याकरणविद पण्डित गोविन्द झाक कहब छनि जे कवर्ग, चवर्ग आ टवर्गसँ पूर्व अनुस्वार लिखल जाए तथा तवर्ग आ पवर्गसँ पूर्व पञ्चमाक्षरे लिखल जाए। जेना- अंक, चंचल, अंडा, अन्त तथा कम्पन। मुदा हिन्दीक निकट रहल आधुनिक लेखक एहि बातकेँ नहि मानैत छथि। ओलोकनि अन्त आ कम्पनक जगहपर सेहो अंत आ कंपन लिखैत देखल जाइत छथि।
नवीन पद्धति किछु सुविधाजनक अवश्य छैक। किएक तँ एहिमे समय आ स्थानक बचत होइत छैक। मुदा कतोकबेर हस्तलेखन वा मुद्रणमे अनुस्वारक छोटसन बिन्दु स्पष्ट नहि भेलासँ अर्थक अनर्थ होइत सेहो देखल जाइत अछि। अनुस्वारक प्रयोगमे उच्चारण-दोषक सम्भावना सेहो ततबए देखल जाइत अछि। एतदर्थ कसँ लऽकऽ पवर्गधरि पञ्चमाक्षरेक प्रयोग करब उचित अछि। यसँ लऽकऽ ज्ञधरिक अक्षरक सङ्ग अनुस्वारक प्रयोग करबामे कतहु कोनो विवाद नहि देखल जाइछ।
२.ढ आ ढ़ : ढ़क उच्चारण “र् ह”जकाँ होइत अछि। अतः जतऽ “र् ह”क उच्चारण हो ओतऽ मात्र ढ़ लिखल जाए। आनठाम खालि ढ लिखल जएबाक चाही। जेना-


text: बॉलीबुड में अपन लेखनशक्तिक माध्यम सं अपन महत्वपूर्ण स्थान बना ब बला व्यक्तित्व राजशेखर मिथिलाक सपूत छथि। मधेपूराक एकटा किसान परिवार में हिनकर जन्म भेलनि आ कोशीक माटि फ़ांकि कय पैघ भेला। दिल्ली विश्वविद्यालय के किरोड़ीमल कॉलेज (केएमसी) से हिंदी साहित्य में बीए और फिर एमए कर के उपरान्त नाट्य संस्था “द प्लेयर्स” सां अभिनेता और निर्देशक क रुप में जुरला। समयक क्रम में फ़िल्म लेखनक क्षेत्र में प्रवेश केलाह। बीच बीच में फ़िल्म में से हो छोट मोट भूमिका करैत गेळा जेना फ़िल्म “अनवर “। “तन्नू वेड्स मन्नू” क कर्णप्रिय गीत लिख ला सं हिनका अप्रत्याशित सफ़लता भेटलनि। सम्प्रति किछु फ़िल्मक स्क्रिप्ट आर गीत लिख में व्यस्त छथि। संगे अपन फ़िल्मअक निर्माण पर से हो कार्य कय रहल छथि।


text:
खुफिया सूत्रक अनुसार इंडियन मुजाहिदीन के आतंकी प्रदेश केर राजधानी पटना, मुजफ्फरपुर, गया, भागलपुर समेत सीमांचल इलाके म' दीपावली पर बम विस्फोट करि जानमाल क' बड़का क्षति पहुंचा सकैत अछि। नेपाल आर बांग्लादेश केर सीमा सँ आतंकि सभक प्रवेश करबाक आशंका जिताओल जे रहल अछि।
इस सूचना के बाद गृह मंत्रालय भारत-नेपाल सीमा पर चौकसी बढ़ा देना अछि। किशनगंज, फारबिसगंज, अररिया समेत सीमांचल के जिला म' सतर्कता बरतल जे रहल अछि। रक्सौल बार्डर पर एसएसबी जवान सभक सर्च आपरेशन शुरू कराओल गेल अछि। रक्सौल समेत नेपाल व बांग्लादेश केर सीमा पर सुरक्षा-व्यवस्था चाक-चौबंद कायल गेल अछि। रेलवे स्टेशन, बस स्टैंड, शापिंग कांप्लेक्स, मॉल समेत व्यस्ततम इलाक पर सेहो पुलिस अलर्ट अछि।


text:
-
गजल
Tuesday, January 9, 2018नै उलहन कोनो नै उपराग तोरासँभरिसक बनतै दोसरके भाग तोरासँजियबै जिनगी हम माली बनिक' भमरासँसजतै ककरो मोनक जे बाग तोरासँपूरा हेतै से की सपनाक ठेकानअभिलाषा छल जे सजितै पाग तोरासँतोंही छलही सरगम शुर ताल संगीतछुछ्छे आखर रहने की राग तोरासँमेटा लेबै कुन्दन दुनियासँ अपनाकरहतै जिनगीमे नै किछु दाग तोरासँ222-222-221-221© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
गजल
Sunday, December 17, 2017अपना हारिओक दोसरके जीत जाइ छैसंयम राखि सबसँ जे जोडि प्रीत जाइ छैमिठगरके पचा लए छै केओ मनुष मुदासाधक ओ कहाइ छथि जे पी तीत जाइ छैसाक्षी भावमे विचारक कोनो बिया कहाँसदिखन मोन गुनगुना प्रेमक गीत जाइ छैउपजल चेतनाक जखने विद्रोह लोकमेसंसारक पुरान सब टा टुटि रीत जाइ छैसम्बन्धक कतारमे कुन्दन भीड हो बहुतबेगरताक छन पुकारल बस मीत जाइ छै2221-2122-221-212© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
गजल
Friday, September 22, 2017भाव शुद्ध हो त मोनमे भय कथीकेछोड़ि मृत्यु जीव लेल निश्चय कथीकेजे सृजन करै सफल करै से बिसर्जनछूछ हाथ सब चलल ककर छय कथीकेशक्तिमे सदति रहल कतौ आइ धरि केकिछु दिनक उमंग फेर जय-जय कथीकेतालमेल गीतमे अवाजक जरूरीशब्दमे सुआद नै तखन लय कथीकेजाति धर्मके बढल अहंकार कुन्दनरहि विभेद ई समाज सुखमय कथीके212-1212-122-122© कुन्दन कुमार कर्ण
1 comments | | Email This BlogThis! Share to Twitter Share to Facebook|
-
गजल
Thursday, September 14, 2017हटितो नै देरीसटितो नै देरीसत्ताके खातिरकटितो नै देरीछन भरिमे दुनियाबटितो नै देरीबढ़लाहा टिरबीघटितो नै देरीनिष्ठा जे जागलडटितो नै देरीलड़की हो चंचलपटितो नै देरीसंकटमे कोढियाखटितो नै देरीदेहक की निश्चितलटितो नै देरीनवका छै कपड़ाफटितो नै देरीबिसरल नाओकेरटितो नै देरीओ हियमे कुन्दनअटितो नै देरी22-222© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
गजल
Sunday, September 10, 2017चान दर्शनके लोलसा जागल घोघ उघारू प्रिय
राति पूनमके छै निहोरा नै आइ नकारू प्रिय
छल पिआसल ई मोन लिअ ने छातीसँ सटा हमरा
आश पूरा मिलनक करू दुन्नू हाथ पसारू प्रिय
फूल झाँपल पत्तासँ शोभा फुलबारिक नै दै छै
माथ परके चुनरी गुलाबी आस्तेसँ ससारू प्रिय
प्रेम जीवन प्रेमे जगतमे रहि जाइ अमर छै ये
सात जन्मक संगी बना परमात्माक पुकारू प्रिय
नै पुछू लागैए मजा केहन नैन मिला कुन्दन
तीर नैनक सोझे करेजा पर मारि निहारू प्रिय
2122-2212-2221-1222
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
गजल
Friday, August 18, 2017बढलै देश-देश बीच हथियारक प्रतिस्पर्धा
राष्ट्रियताक नाम पर अहंकारक प्रतिस्पर्धा
मानवताक गप्प लोक कतबो करै जमानामे
देखल बेवहारमे तिरस्कारक प्रतिस्पर्धा
पेन्टागनसँ कोरिया सहनशीलता कतौ नै अछि
मिसियो बात लेल भेल ललकारक प्रतिस्पर्धा
साहित्यिक समाजमे चलल राजनीति सम्मानक
लेखन पर धिआन नै पुरस्कारक प्रतिस्पर्धा
धरती एक टा अकास एके समान छै कुन्दन
भरि मुट्ठीक माटि लेल सरकारक प्रतिस्पर्धा
2221-2121-2212-1222
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
बाढि सनके विपति प्राकृतिक की राजनीतिक ?
Wednesday, August 16, 2017
बेलायती वैज्ञानिक चार्ल्स डार्विनक विकासवादी सिद्वान्त अनुसार पृथ्वी पर रहल सम्पूर्ण जीवित प्राणी जियबाक लेल संघर्ष करैत रहै छै आ जे संघर्षमे सफल भ' जाइ छै सएह जियबै छै । मुदा, जखन प्रकृति आ राज्य दुन्नू कोनो समुदायके विपरीत भ' जाइ तँ ओहन परिस्थितिमे लाख संघर्ष केलाक बादो ओहि समुदायके दृष्टिकोणसँ डार्विनक सिद्धान्त गलत साबित भ' सकैए ।
मिथिला/मधेशक लोक राजनीति आ प्रकृति दुन्नूक चपेटमे छै । बाढि मिथिला/मधेशक निअति बनि गेल छै । प्रत्येक बरिस लोक एहिसँ पीडित आ आक्रान्त होइ छै । कोनो पांच दश बरिससँ नै । सैकड़ौ बरिससँ । बाढि आबि लोकवेद, धनमाल, पोखरि क' मांछ, घर, अनाज सब देहाक ल' जाइ छै । राष्ट्रिय, अन्तराष्ट्रिय मिडियामे खूब चर्चा होइ छै । ढेर रास संघ संस्थाद्वारा राहत संकलन होइ छै ।
बंटाइ छै । सरकारद्वारा अनुदानक घोषणा कएल जाइ छै । बस किछु महिनाबाद सब बिसरि जाइ छै । अगिला बरिस फेर वएह रवैया । आखिर कहिया धरि ई चक्र चलैत रहतै ? एकर दीर्घकालीन निपटाराक उपाय की ?
सामान्य रुपसँ सोचल जाइ तँ बाढि प्राकृतिक विपतिके रुपमे नजरि आएत मुदा नेपालक सन्दर्भमे जँ गहिरगर अध्ययन करबै तँ एहिमे नितान्त राजनीतिक रंग भेटत । ऐतिहासिक छल भेटत । राजा महेन्द्रद्वरा पुनर्वास कार्यक्रमक नाम पर तरार्इ क्षेत्रक वन दोहन करैत लाखौ पहाडीके बस्ती तरार्इमे बसेनाइ (एखनो जारी छै), चूरे क्षेत्रसँ अवैध रुपसँ बाउल आ गिट्टीक निकाशी भेनाइ, रक्तचन्दन, सिसौ, खयर लगायत अन्तराष्ट्रिय बजारमे महगमे बिकैवला गाछी सभ तस्करी भेनाइ, सरकारी सन्यन्त्रमे एके टा समुदायके हालीमुहानी भेनाइ, विकास प्रशासनमे रहल भ्रष्टाचार, राष्ट्रिय योजना आयोगक लापरबाही, मौसम विभागके काजक पुराने तरिका, राज्यक उपनिवेशवादी सोच (राज्यद्वारा पहाडभे आएल भू-कम्प राष्ट्रिय संकट आ मधेशमे आएल बाढिक क्षेत्रीय संकटके रुपमे चित्रण केनाइ) आदी कारण सब भेटत ।
विश्वमे नेपाल एहन देश छै जतए राजनीति केनाइ सभसँ असान छै । कोनो समस्या भेलै तँ भारतके दोषी देखाक अहाँ अपन माथ परसँ बोझ उतारि सकै छी । अपन असक्षमता झांपि सकै छी । अपन अकर्मण्यताके तोपि सकै छी । बस बात खत्तम । एखन बाढी सनके विपतिमे सेहो तेहने देखल जा रहल छै ।
मौसमके पूर्वानुमानमे आधुनिक प्रविधिक प्रयोग क' र्इन्टरनेट लगायत सञ्चारक विभिन्न माध्यमसँ विपतिके पूर्व सूचनाक प्रसारण, पछिला अनुभवके आधार पर पूर्व तयारी आ नदी सभक प्रकृतिक सम्बन्धमे एक उच्चस्तरीय अध्ययन क' नेपाल आ भारतक दुन्नू सरकारक प्रभावकारी समन्वयसँ बाढिसँ होइवला जनधनके क्षती कम कएल जा सकै छै ।
Labels: लेख | 0 comments | | Email This BlogThis! Share to Twitter Share to Facebook|